অশোক কুমার
তৎকালীন বেঙ্গল প্রেসিডেন্সির (বর্তমানে বিহার) ভাগলপুরে কুমুদলাল নামে জন্মগ্রহণ করেন। বাবা কুঞ্জলাল গঙ্গোপাধ্যায় পেশায় আইনজীবী ছিলেন ও মা গৌরী দেবী গৃহিণী ছিলেন। চার ভাইবোনের মধ্যে কুমুদলাল জ্যেষ্ঠ ছিলেন। তাঁর চেয়ে কয়েক বছরের ছোট একমাত্র বোন সতী দেবী খুবই অল্প বয়সে শশধর মুখোপাধ্যায়ের সাথে পরিণয়সূত্রে আবদ্ধ হয়েছিলেন ও বৃহৎ চলচ্চিত্র পরিবারের সদস্য হন। প্রায় চৌদ্দ বছরের ছোট কল্যাণ (অণুপ কুমার) ও সর্বকনিষ্ঠ আভাস (কিশোর কুমার) হিন্দি চলচ্চিত্রের সফলতম নেপথ্য কণ্ঠশিল্পী ছিলেন। তন্মধ্যে, ভ্রাতৃত্রয়ের মধ্যে অশোক কুমার নিজেকে ভিন্ন ধাঁচে গড়েছিলেন। ১৯৮৭ সালের ১৩ অক্টোবর তারিখে সর্বকনিষ্ঠ কিশোর কুমারের মৃত্যুর পর তিনি নিজের জন্মদিনের উৎসব আয়োজন পরবর্তীকালে বাদ দিয়েছিলেন।
কৌশিক সেন
কৌশিক সেন () কলকাতা ভিত্তিক চলচ্চিত্র, টেলিভিশন এবং থিয়েটারের একজন ভারতীয় বাঙালি অভিনেতা।তিনি মৃণাল সেন পরিচালিত চলচ্চিত্র "আমার ভূবন" চলচ্চিত্রে কর্মক্ষমতা জন্য সেরা পার্শচরিত্রের অভিনেতা হিসাবে "বিএফজেএ" (BFJA) পুরস্কার জিতেছে।
১৯৬২ সালের ১৯ সেপ্টেম্বর কৌশিক সেন জন্মগ্রহণ করেন। তিনি অভিনেত্রী চিত্রা সেন এবং অভিনেতা শ্যামল সেনের পুত্র। তিনি জুলিয়েন ডে স্কুল-এ অধ্যয়ন করেন এবং স্কটিশ চার্চ কলেজ থেকে স্নাতক হন। কৌশিক সেনের সাথে বিয়ে হয় রেশমি সেন (একজন থিয়েটার ব্যক্তিত্ব) তাদের এক পুত্র, ঋদ্ধি সেন একজন অভিনেতা।